ວິທະຍາໄລກະສິກໍາ ແລະ ປ່າໄມ້ ພາກເໜືອ ໄດ້ເປີດງານຕະລາດນັດແຮງງານຄັ້ງທີ່ 3 ຂອງວັນທີ່ 09 ສິງຫາ 2016 ຜ່ານມານີ້ ເຊິ່ງງານດັ່ງກ່າວໂດຍມີ ທ່ານ ຫຸມເພັງ ອິນດາລັກ ຮອງຫົວໜ້າພະແນກແຮງງານ ແລະ ສະວັດຕິການສັງຄົມ ແຂວງຫຼວງພະບາງ, ທ່ານ ທອງສະມຸດ ພູມມະສອນ ອໍານວຍການວິທະຍາໄລກະສິກໍາ ແລະ ປ່າໄມ້ພາກເໜືອ, ຕາງໜ້າພະນັກງານໂຄງການ SURAFCO, ຫົວໜ້າສູນຄົ້ນຄ້ວາກະສິກໍາເຂດພູດອຍ, ຫົວໜ້າຫ້ອງການກະສິກໍາ ແລະ ປ່າໄມ້ ເມືອງປາກອູ, ຕາງໜ້າຈາກວິທະຍາໄລ: ວິທະຍາໄລບໍລິຄໍາໄຊ, ວິທະຍາໄລສະຫວັນນະເຂດ ແລະ ວິທະຍາໄລຈໍາປາສັກ ພ້ອມນີຍັງມີແຂກຖືກເຊີນຈາກພາກສ່ວນເອກະຊົນມີ 6 ບໍລິສັດ: ມີໂຄງການສະມາຄົມຜູ້ຜະລິດກະສິກໍາອິນຊີ, ອິນດີໂກຟາມ, ສວນຟຶກສາຊາດ ຜ້າຕັດແກ້ ເມືອງຈອມເພັດ, ຟາມລ້ຽງຄວາຍນົມ, ໂຮງແຮມວິວ ຫຼວງພະບາງ, ພະແນກແຮງງານ ແລະ ສະຫວັດດີການສັງຄົມ ແຂວງຫລວງພະບາງ, ມີຄູອາຈານ ແລະ ນັກສຶກສາວິທະຍາໄລມີໜ້າເຂົ້າຮ່ວມຢ່າງພໍພຽງ. ຈຸດປະສົງ: ເພື່ອເປັນການພົບປະລະວ່າງ ຜູ້ຊອກຫາວຽກເຮັດງານທໍາ ແລະ ພາກສ່ວນຜູ້ນໍາໃຊ້ແຮງງານ, ສ້າງໂອກາດໃນການຝຶກຫັດງານທ້າຍການສຶກສາ, ການປະກອບອາຊີບ ແລະ ການມີວຽກເຮັດງານທໍາສໍາລັບນັກສຶກສາ, ເປັນການເຊື່ອມໂຍງຄູອາຈານ ແລະ ນັກສຶກສາເຂົ້າກັບຂະແໜງການອາຊີບຕ່າງໆ ແນໃສ່ຂະຫຍາຍເຄືອຂ່າຍຄູ່ຮ່ວມງານ ແລະ ການສ້າງສາຍພົວພັນ ຫຼື ພັດທະນາ ການຮ່ວມມືທີ່ດີນໍາກັນໃນອານາຄົດ, ສົ່ງເສີມການສິດສອນທີ່ມີຄຸນນະພາບຂອງວິທະຍາໄລ ແລະ ມີຂໍ້ມູນຂ່າວສານ ເພື່ອປະເມີນຜົນຄວາມສອດຄ່ອງ ຫຼື ຄວາມຕ້ອງການຂອງຕະຫລາດແຮງງານໃນປະຈຸບັນກໍ່ຄືຄວາມຕ້ອງການໃນອານາຄົດ. ໃນງານດັ່ງກວ່າແມ່ນມີຄວາມໝາຍຄວາມສໍາຄັນຢ່າງຍິງ ໂດຍສະເພາະແມ່ນສໍາລັບນັກສຶກສາທີ່ກໍາລັງຈົບໄປ ພ້ອມນັ້ນ ຍັງມີໂຄງການເຂົ້າຮ່ວມຕ່າງໆ ໄດ້ມີແບບຟ້ອມຕ້ອງການຮັບສະໝັກພະນັກງານໃໝ່ ແລະ ນັກສຶກສາກໍ່ໄດ້ມີໂອກາດດີ ທີ່ຈະໄດ້ຊອກວຽກເຮັດງານທໍາ, ພາຍຫລັງສໍາເລັດງານຕະຫລາດແລ້ວ ກໍ່ໄດ້ມີການຈົກສະຫຼາກສິງເອົາລ້າງຂັວນ ເຊິ່ງມີລ້າງວັນ 3 ທີ່ 1 ຮອດທີ່ 3.